Sami Paatero

Sami Paatero (s. 1972) on suomalainen liike-elämän vaikuttaja ja virkamies. Hän toimi oikeusministeri Antti Häkkäsen erityisavustajana 2018–2019. Aiemmin Paatero oli liikenne- ja kuntaministeri Paula Risikon valtiosihteeri 2014–2015.

Koulutukseltaan Paatero on oikeustieteiden kandidaatti. Hän työskenteli ulkoasiainministeriössä lainsäädäntösihteerinä 1999–2000, neuvottelevana virkamiehenä liikenne- ja viestintäministeriössä 2001–2002 ja vanhempana hallitussihteerinä puolustusministeriössä 2002–2007. Joulukuussa 2007 Paatero aloitti sisäasiainministeri Anne Holmlundin erityisavustajana. Tammikuussa 2009 hän siirtyi viestintäministeri Suvi Lindénin erityisavustajaksi. 1. elokuuta 2009 Paatero aloitti kokoomuksen eduskuntaryhmän pääsihteerinä. Hän toimi tehtävässä kevääseen 2012, jolloin hän siirtyi teknologiayritys Upcoden palvelukseen.

Sami Paateron isä on entinen poliisiylijohtaja Mikko Paatero.

Lähteet

Luokka:Suomalaiset virkamiehet
Luokka:Suomalaiset valtiosihteerit
Luokka:Erityisavustajat
Luokka:Vuonna 1972 syntyneet
Luokka:Elävät henkilöt